Лабораториска вежба 9 по процесирање на сигналите

Квантизација

Квантизацијата на примероци добиени од аналоген сигнал е постапка со која што се претставуваат примероците со одреден конечен број на вредности. Со тоа се обезбедува сигурност на податоците, но и заштеда во меморијата за нивно чување. При квантизацијата се појавува квантизациски шум, кој настанува поради заокружувањето. Во оваа вежба ќе се увиде како бројот на квантизациски вред­ности влијае на големината на шумот и како тоа се одразува на квалитетот на квантизираниот сигнал. Врз некоја песна како сигнал треба да пробате да направите квантизација со различен број на бити (вредности). Обидете се да најдете колку бити е границата при која што значително се забележува разлика на изворниот и обработениот (квантизираниот сигнал). Треба да се користи кодот кој што ви е даден на вежбите.